Ichnestoma stobbiai

Ichnestoma stobbiai er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (ca. 18 millimeter), bred, hvelvet, matt mørk gullbasse. Dekkvingene er gulbrune. Hannen har et T-formet horn i pannen.

Levevis 
Artene lever på og nær fjelltopper. De voksne billene (bare hannene) flyr etter regnskyll. Begge kjønn har sammenvokste munndeler som voksne, tar ikke næring til seg og lever ganske kort tid. Hunnene er ikke flygedyktige. Arten finnes bare i ganske små, fragmenterte områder. Genetiske undersøkelser tyder på at de nåværende bestandene er små rester av en tidligere vid utbredelse. Larvene er frittlevende i jorda, der de kan grave seg ned til 50 centimeters dyp, generasjonstiden er ett år.

Utbredelse 
Arten er utbredt i Sør-Afrika (Gauteng).

Systematisk oversikt 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Ichnestoma Gory & Percheron, 1833
 Ichnestoma stobbiai Holm, 1992

Kilder 
 U. Kryger og C.H. Scholtz (2008) Phylogeography and Conservation of the Rare South African Fruit Chafer Ichnestoma stobbiai (Coleoptera: Scarabaeidae). Side 181-196 i: Pontarotti P. (red.) Evolutionary Biology from Concept to Application. Springer, Berlin, Heidelberg. 
 C.M. Deschodt, C.H. Scholtz og U. Kryger (2009) Description of the larva and pupa of Ichnestoma stobbiai Holm 1992 (Scarabaeidae: Cetoniinae), a range-restricted species of conservation concern. African Entomology 17: 43-50. 
 Liste over artene

Eksterne lenker 
 Beetles of Africa, med bilder av noen av artene (litt nede på siden)
 

Gullbasser
Biller formelt beskrevet i 1992
Sør-Afrikas insekter